《陈桥别隐直》
宋代·刘敞

柔远在无外，饮冰宁顾家。旌麾辞北阙，原隰生光华。

水涸雨亦收，劲风卷惊沙。送车何其多，高盖垂文緺。

张侯平生亲，情义固所加。哀我志慷慨，眷我天一涯。

出宿水上亭，暮谈见晨霞。百里亦已远，心乎不云遐。

我自东西人，岂能守蓬麻。周爰愧靡及，敢不重拜嘉。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。